Докторантураға түсуге құжат қабылдау бүгін басталады
DATE: 08:20, 11 Шілде 2024 | GMT +5
TITLE: Докторантураға түсуге құжат қабылдау бүгін басталады
URL: https://kaz.inform.kz/news/doktoranturaga-tusuge-kuzhat-kabildau-bugn-bastaladi-64cd94/
META: DATE: 08:20, 11 Шілде 2024 | GMT +5
TOTAL WORDS: 233
AUTHOR(S):
TEXT: Өтініш беру кезінде тек тестілеу ОРНЫН таңдай аласыздар. Ал тест тапсыру күні, уақыты және орны туралы ақпарат 9 тамызда жеке кабинеттің «Менің іс-әрекетім» бөлімінде ұсынылады. Айта кетейік, сіздерге өтініштерді қабылдау мерзімі аяқталғанға дейін, яғни 3 тамызға дейін білім беру бағдарламаларының тобына, тест тапсыру тілі мен орнына өзгеріс енгізуге мүмкіндік беріледі. Емтиханға қатысу құны — 21 072 теңге. TOEFL ITP сертификаты бар тұлғалар ДТЕ басталғанға дейін ағылшын тілін білуге арналған қосымша тестілеуді тапсырады. Қосымша тестілеуді өткізу орны мен уақыты туралы ақпарат 5 тамызда талапкердің жеке кабинетінде қолжетімді болады. Қосымша тестілеуге қатысу құны — 14 162 теңге. Түсушілер міндетті түрде ҚАЗТЕСТ сертификатын және шет тілін меңгергенін растайтын сертификат ұсынуы керек. 2024 жылы шет тілін меңгергенін растайтын сертификаттардың шекті деңгейі B1-ге дейін төмендетілді және тізімге TOEIC және Duolingo English Test сертификаттары енгізілді. Докторантураға «магистр» дәрежесі және кемінде 9 ай еңбек өтілі бар немесе медицина мамандықтары бойынша резидентурада оқу бітірген адамдар қабылданады. Мемлекеттік білім беру тапсырысы бойынша және ақылы негізде докторантураға түсу үшін шекті балл — 75 балл. 2024 жылдан бастап түсушілердің бейіні бойынша докторлар бағдарламасы аясында докторантураға түсуге мүмкіндігі бар. Бұл бағдарлама үшін шет тілін меңгергенін растайтын сертификаттың белгілі бір деңгейі талап етілмейді. Сондай-ақ, бейіні бойынша докторлар бағдарламасына түсушілер емтихан барысында эссе жазбайды. Ең жоғары көрсеткіш — 80 балл, оның ішінде әңгімелесуге — 25 балл, кәсіпорындар мен ұйымдардың ұсыныс хатына — 5 балл және бейіні бойынша емтихан сұрақтары — 50 балл. Шекті балл — кемінде 50
